CELEX: 32022D0028
Language: el
Date: 2022-01-10 00:00:00
Title: Εκτελεστική απόφαση (ΕΕ) 2022/28 της Επιτροπής της 10ης Ιανουαρίου 2022 για ορισμένα προσωρινά μέτρα έκτακτης ανάγκης σχετικά με την αφρικανική πανώλη των χοίρων στην Ιταλία [κοινοποιηθείσα υπό τον αριθμό C(2022) 157] (Το κείμενο στην ιταλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ)

11.1.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 6/11
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/28 ΤΗΣ ΕΠΙΤΡΟΠΗΣ
         της 10ης Ιανουαρίου 2022
         για ορισμένα προσωρινά μέτρα έκτακτης ανάγκης σχετικά με την αφρικανική πανώλη των χοίρων στην Ιταλία
         
            
               [κοινοποιηθείσα υπό τον αριθμό C(2022) 157]
            
         
         (Το κείμενο στην ιταλική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 259 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η αφρικανική πανώλη των χοίρων είναι λοιμώδης ιογενής νόσος δεσποζόμενων και άγριων χοιροειδών, η οποία μπορεί να επηρεάσει σοβαρά τον σχετικό ζωικό πληθυσμό και την κερδοφορία της κτηνοτροφίας, διαταράσσοντας τις μετακινήσεις φορτίων των εν λόγω ζώων και των προϊόντων τους εντός της Ένωσης και τις εξαγωγές προς τρίτες χώρες.
                  
               
                     (2)
                  
                  
                     Σε περίπτωση εκδήλωσης εστίας αφρικανικής πανώλης των χοίρων σε άγρια χοιροειδή, υπάρχει σοβαρός κίνδυνος εξάπλωσης της εν λόγω νόσου σε άλλα άγρια χοιροειδή και σε εγκαταστάσεις δεσποζόμενων χοιροειδών.
                  
               
                     (3)
                  
                  
                     Ο κατ’ εξουσιοδότηση κανονισμός (ΕΕ) 2020/687 της Επιτροπής (2) συμπληρώνει τους κανόνες για τον έλεγχο των καταγεγραμμένων νόσων που αναφέρονται στο άρθρο 9 παράγραφος 1 στοιχεία α), β) και γ) του κανονισμού (ΕΕ) 2016/429 και ορίζονται ως νόσοι κατηγορίας Α, Β και Γ στον εκτελεστικό κανονισμό (ΕΕ) 2018/1882 της Επιτροπής (3). Ειδικότερα, τα άρθρα 63 έως 66 του κατ’ εξουσιοδότηση κανονισμού (ΕΕ) 2020/687 προβλέπουν τη λήψη ορισμένων μέτρων σε περίπτωση επίσημης επιβεβαίωσης μιας εστίας νόσου κατηγορίας Α σε άγρια ζώα, συμπεριλαμβανομένης της αφρικανικής πανώλης των χοίρων σε άγρια χοιροειδή. Οι εν λόγω διατάξεις προβλέπουν κυρίως την οριοθέτηση μολυσμένης ζώνης και την απαγόρευση των μετακινήσεων άγριων ζώων των καταγεγραμμένων ειδών και προϊόντων ζωικής προέλευσης από τέτοια ζώα.
                  
               
                     (4)
                  
                  
                     Ο εκτελεστικός κανονισμός (ΕΕ) 2021/605 της Επιτροπής (4) θεσπίζει ειδικά μέτρα ελέγχου για την αντιμετώπιση της αφρικανικής πανώλης των χοίρων. Ειδικότερα, σε περίπτωση εκδήλωσης εστίας της εν λόγω νόσου σε άγρια χοιροειδή σε περιοχή κράτους μέλους, το άρθρο 3 στοιχείο β) του εν λόγω εκτελεστικού κανονισμού προβλέπει την οριοθέτηση μολυσμένης ζώνης σύμφωνα με το άρθρο 63 του κατ’ εξουσιοδότηση κανονισμού (ΕΕ) 2020/687. Επιπλέον, το άρθρο 6 του εν λόγω εκτελεστικού κανονισμού προβλέπει ότι η εν λόγω περιοχή πρέπει να καταχωριστεί ως απαγορευμένη ζώνη ΙΙ στο παράρτημα I μέρος II του ίδιου κανονισμού, και ότι η μολυσμένη ζώνη που οριοθετείται σύμφωνα με το άρθρο 63 του κατ’ εξουσιοδότηση κανονισμού (ΕΕ) 2020/687 πρέπει να προσαρμοστεί χωρίς καθυστέρηση ώστε να περιλαμβάνει τουλάχιστον την απαγορευμένη ζώνη II. Τα ειδικά μέτρα ελέγχου για την αφρικανική πανώλη των χοίρων που καθορίζονται στον εκτελεστικό κανονισμό (ΕΕ) 2021/605 περιλαμβάνουν, μεταξύ άλλων, απαγορεύσεις στις μετακινήσεις φορτίων χοιροειδών που διατηρούνται σε απαγορευμένες ζώνες ΙΙ και προϊόντων από τέτοια ζώα, προς τόπους εκτός των εν λόγω απαγορευμένων ζωνών.
                  
               
                     (5)
                  
                  
                     Η Ιταλία ενημέρωσε την Επιτροπή σχετικά με την υφιστάμενη κατάσταση όσον αφορά την αφρικανική πανώλη των χοίρων στην επικράτειά της, μετά από την εμφάνιση εστίας της νόσου σε άγρια χοιροειδή, στην περιφέρεια του Πεδεμοντίου, όπως επιβεβαιώθηκε στις 6 Ιανουαρίου 2022. Κατά συνέπεια, η αρμόδια αρχή του εν λόγω κράτους μέλους υποχρεούται να οριοθετήσει μολυσμένη ζώνη σύμφωνα με τον κατ’ εξουσιοδότηση κανονισμό (ΕΕ) 2020/687 και τον εκτελεστικό κανονισμό (ΕΕ) 2021/605.
                  
               
                     (6)
                  
                  
                     Για να αποτραπεί οποιαδήποτε περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να οριστεί σε επίπεδο Ένωσης η μολυσμένη ζώνη για την αφρικανική πανώλη των χοίρων στην Ιταλία, σε συνεργασία με το εν λόγω κράτος μέλος.
                  
               
                     (7)
                  
                  
                     Για την πρόληψη της περαιτέρω εξάπλωσης της αφρικανικής πανώλης των χοίρων, εν αναμονή της καταχώρισης της περιοχής της Ιταλίας που επλήγη από την πρόσφατη εστία ως απαγορευμένης ζώνης ΙΙ στο παράρτημα I μέρος II του εκτελεστικού κανονισμού (ΕΕ) 2021/605, τα ειδικά μέτρα ελέγχου για την αφρικανική πανώλη των χοίρων που καθορίζονται στο εν λόγω μέρος και τα οποία αφορούν τις μετακινήσεις φορτίων χοιροειδών που διατηρούνται σε απαγορευμένες ζώνες ΙΙ και προϊόντων τέτοιων ζώων προς τόπους εκτός των εν λόγω ζωνών θα πρέπει επίσης να εφαρμόζονται στις μετακινήσεις των εν λόγω φορτίων από τη μολυσμένη ζώνη που οριοθετήθηκε από την Ιταλία μετά την εν λόγω πρόσφατη εστία, επιπλέον των μέτρων που προβλέπονται στα άρθρα 63 έως 66 του κατ’ εξουσιοδότηση κανονισμού (ΕΕ) 2020/687.
                  
               
                     (8)
                  
                  
                     Ως εκ τούτου, η εν λόγω μολυσμένη ζώνη θα πρέπει να περιληφθεί στο παράρτημα της παρούσας απόφασης και θα πρέπει να υπόκειται στα ειδικά μέτρα ελέγχου για την αφρικανική πανώλη των χοίρων που ισχύουν στις απαγορευμένες ζώνες ΙΙ όπως προβλέπεται στον εκτελεστικό κανονισμό (ΕΕ) 2021/605. Ωστόσο, λόγω αυτής της νέας επιδημιολογικής κατάστασης όσον αφορά την αφρικανική πανώλη των χοίρων και λαμβανομένου υπόψη του αυξημένου άμεσου κινδύνου περαιτέρω εξάπλωσης της νόσου, οι μετακινήσεις φορτίων δεσποζόμενων χοιροειδών και προϊόντων αυτών από τη μολυσμένη ζώνη προς άλλα κράτη μέλη και προς τρίτες χώρες δεν θα πρέπει να επιτρέπονται, σύμφωνα με τον εν λόγω εκτελεστικό κανονισμό. Η διάρκεια της εν λόγω διαίρεσης σε ζώνες θα πρέπει επίσης να καθοριστεί με την παρούσα απόφαση.
                  
               
                     (9)
                  
                  
                     Ως εκ τούτου, προκειμένου να μετριαστούν οι κίνδυνοι που απορρέουν από την πρόσφατη εστία αφρικανικής πανώλης των χοίρων σε άγρια χοιροειδή στην Ιταλία, η Ιταλία δεν θα πρέπει να επιτρέπει τις μετακινήσεις φορτίων χοιροειδών που διατηρούνται στη μολυσμένη ζώνη και προϊόντων αυτών προς άλλα κράτη μέλη και προς τρίτες χώρες έως την ημερομηνία λήξης της παρούσας απόφασης.
                  
               
                     (10)
                  
                  
                     Δεδομένου του επείγοντος χαρακτήρα της επιδημιολογικής κατάστασης στην Ένωση όσον αφορά την εξάπλωση της αφρικανικής πανώλης των χοίρων, είναι σημαντικό τα μέτρα που καθορίζονται στην παρούσα εκτελεστική απόφαση να εφαρμοστούν το συντομότερο δυνατόν.
                  
               
                     (11)
                  
                  
                     Συνεπώς, εν αναμονή της γνώμης της μόνιμης επιτροπής φυτών, ζώων, τροφίμων και ζωοτροφών, θα πρέπει να οριοθετηθεί αμέσως και να καταχωριστεί στο παράρτημα της παρούσας απόφασης η μολυσμένη ζώνη στην Ιταλία και να καθοριστεί η διάρκεια της εν λόγω διαίρεσης σε ζώνες.
                  
               
                     (12)
                  
                  
                     Η παρούσα απόφαση θα επανεξεταστεί στην επόμενη συνεδρίαση της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Ιταλία διασφαλίζει ότι η αρμόδια αρχή του εν λόγω κράτους μέλους οριοθετεί αμέσως μολυσμένη ζώνη για την αφρικανική πανώλη των χοίρων, σύμφωνα με το άρθρο 63 του κατ’ εξουσιοδότηση κανονισμού (ΕΕ) 2020/687 και το άρθρο 3 στοιχείο β) του εκτελεστικού κανονισμού (ΕΕ) 2021/605, και ότι αυτή συμπεριλαμβάνει τουλάχιστον τις περιοχές που παρατίθενται στο παράρτημα της παρούσας απόφασης.
         
         
            Άρθρο 2
            Η Ιταλία διασφαλίζει ότι τα ειδικά μέτρα ελέγχου για την αφρικανική πανώλη των χοίρων που εφαρμόζονται στις απαγορευμένες ζώνες ΙΙ όπως καθορίζεται στον εκτελεστικό κανονισμό (ΕΕ) 2021/605 εφαρμόζονται στις περιοχές που αναφέρονται ως μολυσμένη ζώνη στο παράρτημα της παρούσας απόφασης, επιπλέον των μέτρων που προβλέπονται στα άρθρα 63 έως 66 του κατ’ εξουσιοδότηση κανονισμού (ΕΕ) 2020/687.
         
         
            Άρθρο 3
            Η Ιταλία διασφαλίζει ότι δεν επιτρέπεται η μετακίνηση φορτίων χοιροειδών που διατηρούνται στις περιοχές που αναφέρονται ως μολυσμένη ζώνη στο παράρτημα, και προϊόντων αυτών, προς άλλα κράτη μέλη και προς τρίτες χώρες.
         
         
            Άρθρο 4
            Η παρούσα απόφαση εφαρμόζεται έως τις 7 Απριλίου 2022.
         
         
            Άρθρο 5
            Η παρούσα απόφαση απευθύνεται στην Ιταλία.
         
         
            Βρυξέλλες, 10 Ιανουαρίου 2022.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 84 της 31.3.2016, σ. 1.
         
            (2)  Κατ’ εξουσιοδότηση κανονισμός (ΕΕ) 2020/687 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την πρόληψη και τον έλεγχο ορισμένων καταγεγραμμένων νόσων (ΕΕ L 174 της 3.6.2020, σ. 64).
         
            (3)  Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (ΕΕ L 308 της 4.12.2018, σ. 21).
         
            (4)  Εκτελεστικός κανονισμός (ΕΕ) 2021/605 της Επιτροπής, της 7ης Απριλίου 2021, για τη θέσπιση ειδικών μέτρων ελέγχου για την αντιμετώπιση της αφρικανικής πανώλης των χοίρων (ΕΕ L 129 της 15.4.2021, σ. 1).
      
      
         
            ΠΑΡΑΡΤΗΜΑ
            
                        Περιοχές που οριοθετούνται ως απαγορευμένη ζώνη στην Ιταλία, όπως αναφέρεται στο άρθρο 1
                     
                     
                        Ημερομηνία λήξης ισχύος των μέτρων
                     
                  
                        Η περιοχή που αφορά την περιφέρεια του Πεδεμοντίου περιλαμβάνει τους ακόλουθους δήμους στην επαρχία Alessandria: Montaldeo, Molare, Parodi Ligure, Cremolino, Gavi, Cassinelle, Cartosio, Acqui Terme, Arquata Scrivia, Bosio, Castelletto D’Orba, Morbello, Silvano D’Orba, Rocca Grimalda, San Cristoforo, Carpeneto, Visone, Voltaggio, Tagliolo Monferrato, Trisobbio, Strevi, Grognardo, Cavatore, Prasco, Ponzone, Lerma, Fraconalto, Morsasco, Montaldo, Bormida, Melazzo, Mornese, Orsara Bormida, Ovada, Casaleggio Boiro, Belforte, Monferrato, Carrosio, Mongiardino Ligure (8,72743143861598 - 44,66586866952670
                        8,59096726302438 - 44,57435395353490
                        8,75896336772026 - 44,67223782936240
                        8,57568502491472 - 44,63214498530620
                        8,81478031361033 - 44,68806247709180
                        8,55652874515147 - 44,57812296857710
                        8,42328778652507 - 44,59475249111450
                        8,46360750191520 - 44,68011546896980
                        8,88874777891277 - 44,67031750803820
                        8,78397023610347 - 44,57487653499660
                        8,70849659300505 - 44,68822313714590
                        8,52095609681052 - 44,59574712770110
                        8,67847355085801 - 44,67598286220460
                        8,64417289489248 - 44,68543047716730
                        8,74631123216426 - 44,69512008136360
                        8,61562007223858 - 44,69190602382560
                        8,50824775878796 - 44,65464001092950
                        8,84535265104008 - 44,60267033001400
                        8,69624966113450 - 44,61254452732950
                        8,58674249319950 - 44,65976966415050
                        8,52072973753048 - 44,69823396728840
                        8,49447544395196 - 44,62722764850570
                        8,45727278876742 - 44,63089265969160
                        8,53922967163181 - 44,64350156328750
                        8,49367163633172 - 44,55338822789150
                        8,71846974527489 - 44,62638068750350
                        8,89386001136932 - 44,58440010916580
                        8,54911684802305 - 44,66663867866640
                        8,59226750751732 - 44,69638794728860
                        8,42129291950308 - 44,63969537998470
                        8,75930326899722 - 44,62691881543910
                        8,56473539819401 - 44,68789339467210
                        8,63740139277921 - 44,62434812841120
                        8,74075623908678 - 44,61246848769640
                        8,67002201159106 - 44,60550700085100
                        8,83736482027039 - 44,65619000581520
                        9,07255271598525 - 44,64185166864540)
                        Η περιοχή που αφορά την περιφέρεια της Λιγουρίας περιλαμβάνει τους ακόλουθους δήμους στις επαρχίες Genova και Savona: Genova, Masone, Campo Ligure, Mignanego, Rossiglione, Tiglieto, Ceranesi, Ronco Scrivia, Isola Del Cantone, Mele, Arenzano, Cogoleto, Campomorone, Busalla, Serra Riccò, Casella, Vobbia, Sant'Olcese, Savignone, Crocefieschi
                        (8,89334755666611 - 44,44190547215230
                        8,72187072459182 - 44,50202491949630
                        8,71098122547952 - 44,53265041525070
                        8,92005141205065 - 44,54376466069300
                        8,66319545541929 - 44,55618355383190
                        8,62116724861755 - 44,51375313303110
                        8,84168896064697 - 44,50558661644810
                        8,94455916421254 - 44,60591625352020
                        8,96292020330127 - 44,64550266645310
                        8,74668355712525 - 44,47140693595360
                        8,66736813999132 - 44,42141788217480
                        8,62185559483775 - 44,40833401227560
                        8,86276300281878 - 44,53751326563280
                        8,97012668135178 - 44,58419241630730
                        8,94661631372455 - 44,51422708949270
                        8,99713109929649 - 44,53346779043700
                        9,06161049957354 - 44,60168741199910
                        8,96002195224501 - 44,48295317055980
                        8,98918970809976 - 44,55703078598340
                        9,02466149981014 - 44,58527677522000)
                        Επαρχία Savona: Celle Ligure, Sassello, Urbe, Varazze Stella
                        (8,53655461135511 - 44,35287070993200
                        8,53174317384035 - 44,46875575698000
                        8,62192644453145 - 44,48230207013960
                        8,56797081202658 - 44,39381081934480
                        8,49665184874500 - 44,40170929565530)
                     
                     
                        7 Απριλίου 2022